
OPĆINA ŽAKANJE

OPĆINSKI NAČELNIK


KLASA: 113-02/23-01/1 
URBROJ: 2133-22-02-23-1
Žakanje, 02. veljače 2023.
Temeljem članka 48. Zakona o lokalnoj i područnoj (regionalnoj) samoupravi (Narodne novine, 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 50. Statuta Općine Žakanje (Službeni glasnik Općine Žakanje, 01/21) Općinski načelnik Općine Žakanje donosi

O D L U K U

o radnom vremenu Jedinstvenog upravnog odjela Općine Žakanje

Članak 1.

Ovom Odlukom uređuje se radno vrijeme Jedinstvenog upravnog odjela Općine Žakanje (dalje: Jedinstveni upravni odjel) te raspored radnog vremena tijekom tjedna i radnog dana, uredovni dani, vrijeme za rad sa strankama i druga pitanja u vezi s radnim vremenom.

Članak 2.

U Jedinstvenom upravnom odjelu radno vrijeme traje 40 sati tjedno, od ponedjeljka do petka po osam (8) sati dnevno.

Dnevno radno vrijeme je od ponedjeljka do petka od 07,00 do 15,00 sati.

Članak 3.

U Jedinstvenom upravnom odjelu stranke se primaju od ponedjeljka do petka od 07,00 do 15,00 sati.

Članak 4.

Dnevni odmor djelatnika tijekom radnog vremena traje 30 minuta i to svakog radnog dana u vremenu od 10,00 do 10,30 sati. 

Članak 5.

Obavijest o radnom vremenu utvrđenom ovom Odlukom oglasit će se na oglasnoj ploči i ulaznim vratima Općine Žakanje.
Članak 6.
Ova Odluka stupa na snagu osmog dana od dana donošenja i objavit će se u „Službenom glasniku Općine Žakanje“.

NAČELNIK
Danijel Jurkaš

